SEPATU SNEAKERS Vans Slip On Snoopy White GRADE ORIGINAL
81% (1120 feedback)
HOT SALE sepatu vans slip on slop checkerboard yellow wanita
99% (377 feedback)
Previous 1 2 3 4 5 6 7 8 9 … 1149 Next Lizz Meiring - Wikipedia
Elizabeth Henriette Meiring
Lizz Meiring, Bizzie Lizzie
Aktrise, skrywer, regisseur, TV-aanbieder, kreatiewe konsultant, kunstejoernalis, vertaler, teksredigeerder, vervaardiger, stemkunstenaar, spreker, seremoniemeester, gekwalifiseerde afslaer.
17 (plus 18 benoemings)
Lizz Meiring (geb. Pretoria, 9 Desember 1961) is 'n Afrikaanssprekende Suid-Afrikaanse aktrise, regisseur, teatervervaardiger, TV-aanbieder, seremoniemeester, spreker, kunsteaktivis, kreatiewe konsultant en skrywer. Benewens in Afrikaanse produksies, tree sy gereeld in Engelse produksies op en het ook al in Frans, Duits en Sotho gewerk. Haar bynaam is Bizzie Lizzie omdat sy soms aan tot ses of meer produksies tegelyk werk. Sy het al 17 pryse gekry vir haar werk as aktrise, skrywer, regisseur, vervaardiger en vir haar kulturele bydrae. Sy is ook 18 keer vir pryse en eerbewyse benoem.
6.3 Skryf, regie en vervaardiging
Elizabeth Henriette Meiring is gebore in die Nuwe Moedersbond Kraaminrigting, Pretoria, Suid-Afrika. Haar pa, prof. Lewis Meiring (oorlede 29 Januarie 2011) was 'n chemiese patoloog en diagnostikus, asook deeltydse professor in chemiese patologie aan die Universiteit van Pretoria. Haar ma, Villi'ere Meiring (née Esterhuisen) is onderwyseres in kunsgeskiedenis en Engels. Elizabeth, later professioneel bekend as Lizz, is die enigste dogter, en middelste kind. Sy het 'n ouer broer, Karl Rocco Meiring, wat in die geesteswetenskaplike rigting werk, en 'n jonger broer, Rocco de Villiers Meiring, wat 'n biokinetikus is.
Sy speel vanaf sesjarige ouderdom in produksies by die Laerskool Pretoria-Oos en begin haar professionele loopbaan op as tienjarige. Sy speel in 1974 as kind in die Universiteit van Pretoria se dramadepartement se produksie "Langenhovenjaar" en in die toneelstuk "Vrou van Suid-Afrika". Sy tree ook as tiener op TV op.
Meiring het reeds vanaf haar eerstejaar as dramastudent in professionele teater- en televisieproduksies gewerk. Sy voltooi haar B.A. Drama (Honneurs) in 1983 aan die Universiteit van Pretoria. Sy doen ook reeds as dramastudent oorklankings en radiowerk by die SAUK, sowel as aanbiedingswerk vir die destydse Truk-balletgeselskap, speel as dramastudent in TV-produksies by die SAUK en verhoogproduksies by Truk.
Sedert haar universiteitsjare het sy in meer as 342 verhoogproduksies, 282 TV-produksies en 18 rolprente opgetree. As TV-aanbieder het sy reeds vier reekse in Engels en Afrikaans aangebied op verskeie TV-kanale. Sy het vier rolprentdraaiboeke geskryf sowel as verskeie TV-tekste.
As skrywer, regisseur en teatervervaardiger het Meiring 207 produksies geskep. Sy tree dikwels op as teksredigeerder vir bekende en nuwe dramaturge, draaiboekskrywers en TV-skrywers.
Meiring was ook een van die stigterslede en later voorsitter van die Independent Performance Trust, 'n onafhanklike kunsorganisasie bestaande uit 12 lede; wat van 1997 tot 1999 sowat 15 nuwe teaterproduksies geskep het.
Meiring het al dikwels in die buiteland opgetree, veral saam met die satirikus Pieter-Dirk Uys. Sy het ook op as akteur in TV-produksie in die Verenigde Koninkryk opgetree. ("Message to Major" Thames Television) Meiring het ook verskeie boeke vertaal of verwerk as verhoogproduksies of draaiboeke. Sy het in musiekvideo's vir Dozi, Snotkop en Rocco de Villiers gespeel en opnames vir CD's gemaak saam met Bill Flynn ("Dis 'n stryd"), Snotkop ("Snotkop" debuutalbum), Thys die Bosveldklong ("Looks is nie alles nie") en vir die rolprent Pretville. Vroeër was daar sangopnames vir langspeelplate gemaak vir die TV-reekse "Mof en Mat" en "Doffel, Babbel en Bekkie".
As kunsjoernalis skryf sy sedert 1999 meer as 250 profielonderhoude met kunsmense vir 12 verskillende publikasies, onder meer Insig (tydskrif), De Kat, Rapport-Tydskrif, Sarie, Rooi Rose en "Kakkerlak" (letterkundetydskrif). As rubriekskrywer skryf sy 10 jaar lank 'n rubriek onder die naam "Bizzie Lizzie" vir Rooi Rose en vyf jaar lank die rubriek "Lizz se dinge" vir RSG.
Meiring tree sowat 150 keer elke jaar op as gaskunstenaar, geleentheidspreker, seremoniemeester vir vermaaklikheidsindustrie, korporatiewe, sosiale en liefdadigheidsgeleenthede. Meiring is ook 'n gekwalifiseerde afslaer (South African College of Auctioneers, 2011).
Meiring was nog altyd betrokke by die uitbou en bevordering van die visuele kunste en open dikwels kunstuitstallings van bekende, gerekende Suid-Afrikaanse kunstenaars. Sy is dikwels die seremoniemeester by van die land se grootste kunskompetisies se prysuitdelings. Meiring is op 'n welwillendheidsbasis aktief betrokke by die loopbaanontwikkeling van jong akteurs, skrywers, vervaardigers en regisseurs. Sy is ook 'n bestuurslid van die Teaterbystandfonds, die uitvoerende kunste in Suid-Afrika se enigste hulpfonds.
Sy was die eerste Afrikaanssprekende gasredakteur van die tydskrif Kulula Mag, en die enigste Afrikaanssprekende wat gekies is om individueel die "DStv EXPLORA" loodsadvertensie te doen.
Meiring is uit vrye wil ongetroud en kinderloos. Sy het in 2015 aan die vrouetydskruif Sarie gesê: "Ek het om een of ander rede mans aangetrek wat die tradisionele ding wou hê. Trou, kinders. Terwyl my selfwaarde, raison d’être, aan my werk gekoppel is. Dis ’n minnaar teen wie geen man kan baklei nie. Ek vlieg tot 200 keer per jaar, soms vier vlugte op ’n dag. Watter man gaan dit aanvaar? Dit was ’n bewuste besluit. Baie vroue besef nie jy het ’n keuse nie."
Meiring se oeuvre sluit in:
Teaterproduksies[wysig | wysig bron]
Meiring het al in 342 teaterproduksies opgetree, onder meer:
Macbeth -drama, as Lady Macbeth ( TRUK) 1985
Genis! Genis! - drama (Harlekyn produksies) 1985
The Monkey Walk – komedie (Colin Law Productions) 1985
Die Proponentjie – klug (TRUK) 1987
Die Graswewenaar – komedie (TRUK)
Kopstukke – donker komedie/ drama seisoen 1, 2, 3, 4, 5. 1992–2012
If only we had arsenic/ Mens huil nie oor alles nie – solostuk – komedie seisoen 1-10- 1992–1995
As die Kat weg is – klug – seisoen 1&2
Die drie wense – kinderteater (TRUK)
Daisy- die Gifblom – drama 1992 (DALRO POTPOURRI FEES)
Boom! - solostuk – tragikomedieseisoen – 1, 2, 3
An audience with an African Queen – politieke satire seisoen 1, 2, 3
An audience with Evita Bezuidenhoud – politieke satire seisoen 1- 10
Die Keiser – as die Keiserin – drama
Die Skandaal 1 &2 – komedie/ klug
Die Van Aardes van Grootoor – komedie seisoen 1,2
Le Dindon/ Kalkoen se kind – komedie/ klug
Sneeuwitjie – die pantomime
Annerkant Blinnkant – solostuk, drama
Vettie-Vettie – komedie
El Grande de Coca Cola – komedie
Doller as Kop af – komedie
Every other inch a lady / Elke ander duim 'n dame -solostuk, komedie/ satire
Lippetaal -solostuk, drama
Desnieteenstaande- komedie/ klug
Dubbel en Dwars- komedie/ klug
Bizzie Lizzie – solostuk , tragikomedie
Lippetaal -solostuk, drama -seisoen 1, 2, 3, 4, 5, 6
The Good Body -drama
Sing!- komedie/ satire seisoen 1-5
Knypie oppie Kant -komedie
Die Vrou in die Maan -solostuk, drama
Die Dinges is 'n Watsem -komedie
Maak plek, Mevrou Markham -komedie
Mackbeki -drama -2009
Lizziepacket – solostuk, tragikomedie
Lounge Lizzie -solostuk, tragikomedie
Verskrikkelik Snaaks -komedie seison 1, 2, 3, 4, 5
Grooot Grap -komedie seisoen 1, 2 , 3, 4
Speel -drama- 2013
Ping! -kabaret- seisoene 1-6 2012–2014
Doringrosie – die pantomime -
Mona Lisa solostuk , drama-2013
Ben, Bapsie en familie- komedie -2013
Ben, Bapsie en familie maak moles -komedie 2014
Cheaper than Roses -solostuk, drama seisoen 1,2,3,4 – 2014
Twee vir die Prys van Een -komedie seisoen 1, 2, 3, 4 – 2015
Televisieproduksies[wysig | wysig bron]
Meiring het al in 282 televisieproduksies opgetree, onder meer:
Pandjieswinkel Stories (kykNET) 2013
Hart van Staal (kykNET)2004, 2005
Jozi Streets 1&2 (E-TV) 2003, 2004
Triptiek 1 & 2 (SAUK)
Manakwallaners 1& 2 (SAUK)
Ga bo se Gangwe (SABC 3)
Life begins at 40 (SABC)
Evita's Christmas Special (MNET)
Evita's Indaba 1&2 (MNET)
Ballade vir 'n Enkeling (SAUK)
Going Up ! (SABC)
Kampus 1 & 2 (SAUK)
Die Swart Kat (SAUK)
Kwai Klub (SAUK)
Agter Elke Man (SAUK)
Mof en Mat (SAUK)
Doffel, Babbel en Bekkie (SAUK)
Die Dansende Donkie (SAUK)
Oom Kerneels vertel (SAUK)
A new Concept in Packaging (SABC) -1984
Settlers (SAUK) -1980
Bensusan Museum of Photography (SAUK) (aanbieder)
A word or two -seisoene 4, 5, 6, 7, 8 ,9, 10 (SAUK) (aanbieder)
Lizzie se lipstick flieks -seasons 1-4 (MNET) (aanbieder)
Life's bizarre – seasons 1&2 (SAUK) (aanbieder) 2000, 2001
Ons soek die Sanger (kykNET) (aanbieder) 2012
Take a Biscuit (SABC) aanbieder
Van die Borstrok bevry (SAUK)
Generations (SABC) 2004
Villa Rosa (kykNET) (ook tekskrywer, mederegie vir Kersfeesepisode) 2006
Font – (SABC) 2007
Wielie Walie (SAUK)
Skating on Thin Uys, 1984
No Hero , 1992
Skilpoppe, 2005 (Ook teksskrywer)
Poena is Koning (rolprent), 2007
Pretville, 2012 as Lollie le Roux
Molly en Wors – die movie, 2013 as Molly Visagie
Harold (internasionaal bekroonde kortfilm) 2013
Lagmense (werkstitel) (ook teksskrywer ) verfilm 2014
Trouvoete -2015 (ook teksredigeerder, mentorskrywer)
Breek (haar eerste roman, medeskrywer Barrie Hough, jeugroman), 2002. Tafelberg Uitgewers
Lizz se Speelgoed (drama en speeltekste – 6 boeke in die reeks), 2008. Sewe kleure Boeke
Die beste van Bizzie Lizzie, 2010. Quellerie
Amfiteater (bydraer – essay), 2009. Protea Boekhuis
Ware Suid-Afrikaanse liefdesverhale (bydraer), 2008. Human & Rosseau
True South African Love stories (bydraer), vertaalde weergawe, 2008. Human & Rosseau
Blou Maandag (kortverhaal – bydraer), 2011. Tafelberg Uitgewers.
In die Kollig – samesteller (bundel met dramatekste), 2013. LAPA
Skryf, regie en vervaardiging[wysig | wysig bron]
Doringrosie/ Sleeping Beauty – pantomime (TRUK) (mederegisseur , teksvertaler, liriekskrywer) 1995
Rooikappie – Pantomime (TRUK) (Mederegisseur en medeskrywer, liriekskrywer) 1996
Griet Skryf 'n sprokie – drama – seisoen 1-3 (TRUK) (Mederegisseur) 1997
Die Skandaal 1 – klug -seisoen 1-7 (medeskrywer, medevervaardiger van IPT)
Die Skandaal 2 – klug – seisoen 1-7 (medeskrywer, medevervaardiger van IPT)
Brolloks en Bittergal – pantomime (KKNK Opdragwerk) (Mederegisseur en medeskrywer, liriekskrywer, medevervaardiger) 1998
The Little Prince/ Die Klein Prinsie – Bunraku marionetproduksie (TLMCT & Staatsteater, Franse Departement van kuns en kultuur) (Regisseur, teksskrywer) 1998
Die Spook van Donkergat – pantomime seisoen 1-6 (KKNK Opdragwerk) (Mederegisseur, medeskrywer, liriekskrywer, medevervaardiger) 1999
Rumpelstilskin/ Repelsteeltjie -konvensionele marionette produksie (TLMC & Staatsteater) (Regisseur en teksskrywer) 1999
Vlerkdans – jeugddrama seisoen 1-6 (TRUK – opdragwerk) (Regisseur en teksskrywer, medevervaardiger) 1999
The Rain Goddess – "stok" marionetproduksie (TLMC & Deense Departement van kuns en kultuur – Opdragwerk) (Regisseur en teksskrywer) 2000
Skilpoppe – jeugdrama (Staatsteater opdragwerk) (Regisseur en teksskrywer, medevervaardiger) 2000
Generasie Gaap nie – kabaret/ musiekspel (Gigs Galaxy – Opdragwerk) (Samesteller, teksskrywer en regisseur) 2000
All this I know -the music of Brel and Piaf – musiekproduksie (CLA-opdragwerk) (Regisseur, samesteller, teksskrywer) 2000
Good love – musiekproduksie (The Sixth Sense – Opdragwerk) (Regisseur, samesteller, teksskrywer) 2001
Breek – jeugddrama (KKNK & Aardklop Opdragwerk) (Regisseur, teksskrywer, medevervaardiger) 2001
Real and Unplugged – kabaret (RAU ARTS – Opdragwerk) (Regisseur, teksskrywer) 2001
The Prophet – drama (Flying Pigs Company – Opdragwerk) (Regisseur) 2001
Sing – komedie -(KKNK) (Regisseur, vervaardiger) 2000, 2001
A Bedful of foreigners – komedie (UJ Arts – Opdragwerk) (Regisseur, teksverwerker) 2002
Loskruit -musiekproduksie vir Saranthi Rheeders (regisseur, samesteller, teksredigeerder) 2002
The Laramie project – drama (UJ Arts -Opdragwerk) (Regisseur, teksverwerker) 2003
Jacques Brel is alive and well and living in Paris – musiekproduksie (UJ Opdragwerk) (regisseur, teksverwerker) 2003
Emotions/ Emosies -musiekproduksie vir Operaster Rouel Beukes (Opdragwerk) (Regisseur, samesteller, teksskrywer) 2003
Lippetaal – solostuk, drama (Opdragwerk vir Insig tydskrif en Kalfiefees) (Teks, vervaardiging) 2003
Glamour sonder fuss – leefstyl, saam met Couturier Thomas Thomson (Opdragwerk vir Nasionale Vrouedag) (Teks, regie, vervaardiger) 2003
Windmaker – drama (Regisseur, teksskrywer, vervaardiger) 2004
Skilpoppe – (rolprent, drama) (Opdragwerk MNET & Penguin Films) (Skrywer) 2005
Hartedief – kabaret (Opdragwerk KKNK) (Regisseur, teksverwerker, vervaardiger) 2004
Die Grafsteensangers – Opgevryf – musiekproduksie (Opdragwerk) (Regisseur, teksskrywer, samesteller) 2005
4werke – musiekproduksie (Opdragwerk – Jacques Reinecke produksies) 2005
Karla en die kersknol – pantomime (Opdragwerk)
(en) Besonderhede op IMDB. URL besoek 22 Desember 2015.
(af) Besonderhede op NB-uitgewers se webtuiste. URL besoek op 22 Desember 2015.
↑ (af) Lizz Meiring en Marion Holm oor die TBF. Maroela Media, 23 Oktober 2015.
↑ (af) Lag lekker met Lizz Meiring. URL besoek op 22 Desember 2015.
↑ (af) In die Kollig. URL besoek op 22 Desember 2015.
(af) Besonderhede op die webtuiste ArtistWarehouse.co.za. URL besoek op 20 Desember 2015.
(af) Lizz Meiring met Cheaper than roses by Aardklop. URL besoek op 22 Desember 2015.
Ontsluit van "https://af.wikipedia.org/w/index.php?title=Lizz_Meiring&oldid=1966698"
Die bladsy is laas op 26 Maart 2019 om 18:38 bygewerk.